મોરબીના બગથળા ગામે ચાલતા જળ અભિયાનના કાર્યનું નિરક્ષણ કરવાની સાથે અનેક વિકાસ કાર્યોના લોકાર્પણ અને ખાતમૂહૂર્ત કરવા માટે રાજ્યના મુખ્યમંત્રી શુક્રવારે આવશે. મોરબીના બગથળા ગામે વિવિધ વિકાસ કાર્યોના લોકાર્પણ અને ખાતમુહૂર્ત માટે રાજ્યના મુખ્યમંત્રી વિજયભાઈ રૂપાણી અને મોરબી જિલ્લાના પ્રભારી મંત્રી સૌરભભાઈ પટેલ શુક્રવારના રોજ સવારે 9:30 કલાકે આવશે. ત્યારબાદ જેમાં સુજલામ-સુફલામ,જળસંચય યોજના અન્વયે બગથળા મુકામે ચાલતા તળાવ ઊંડા ઊતરવાની કામનું નિરીક્ષણ કરશે. સાથે 66 કેવી સબ સ્ટેશન લોકાર્પણ તેમજ લજાઇ તેમજ ઘુટુ ગામના પ્રાથમિક આરોગ્ય કેન્દ્રનું લોકાર્પણ તેમજ સંરક્ષણ દિવાલનું ખાતમુહૂર્ત તથા પાઈપલાઈન યોજનાના કામોનો સમાવેશ થાય છે. તેમજ મોરબી રોહિદાસપરાના ૧૧૭ અનુસુચિત જાતીના લાભાર્થીઓને મુખ્યમંત્રી હસ્તે સનદ વિતરણ કરવામાં આવશે.